Nyeste Skilderie af Kiøbenhavn, 1809-01-14
Den 18 Oct. kom Keiser Napoleon tilbage til St. Cloud, og strax derpaa aabnede han det lovgivende Corps's Forsamling med en Tale, hvori han paa det bestemteste erklærede, at han gaaer til Spanien, for at stille sig i Spidsen for sin Armee, krone Kongen af Spanien i Madrid, og plante sine Ørne paa Lissabons Forts. For at bringe disse Erklæringer i glimrende Opfyldelse, reiste han d. 29 Oct. fra Paris til Spanien, og hans Jndtrædelse i dette Land forherligedes ved Seire, der føre til dette Maal. Træfningerne ved Lerin, Logrono og Durango (d. 27 og 31 Oct.) aabnede de Franskes Angrebsoperationer, og Slagene ved Burgos (d. 10 Nov.), Espinosa (d. 10 Nov.), Tudela (d. 23 Nov.) og Somo Sierra (d. 30 Nov.), adspredte eller tilintetgjorde de Armeer, som Spanien, under Engelsk Jndflydelse, havde opstillet, og banede Veien til Madrid, der overgav sig d. 4 Dec Den raske Gang i disse og andre Begivenheder, der gjøre det afvigte Aar mærkværdigt, ligesom og Krigens bestandige Fortsættelse mellem Frankrige og Engelland, bragte megen Trængsel over hele Stater, og enkelte Mennesker. Uden at tale om de egentlige Krigstrængsler, der mødte Portugal og Spanien, Finland og Norge, og de Forstyrrelser, som en slet indrettet Regjering og en tofold Tronbestigelse avlede i Tyrkiet, følte ogsaa andre Stater, Byrderne af Jndqvarteringer og Gjennemmarcher, Contributioner, Handelens Standsning, Pengemangel, ny Laan og Afgivter. Denne Byrde faldt især meget tungt paa det ved det foregaaende Aars Krig dybt nedbøiede Preussen, dernæst paa det nordlige og nogle Egne af det sydlige Tydskland, Hertugdømmet Warschau, Holland, og mere eller mindre paa alle Stater i Europa. Thi den Krig, der i Aaret 1803 paa ny udbrød mellem Frankrige og Engelland, har tændt en Jld, der i større eller mindre Grad saarede Alt. Men hvor stor den Uleilighed, som man paa den ene Side føler ved Undværelse og Taalen, og paa den anden ved Krigsfarer og Krigstrængsler, end er, saa staaer den Tro dog urokkelig fast, at der, efter den evige Verdensbestyrelses Visdom, fremspirer Begyndelsen, til en bedre Fremtid midt imellem denne skrækkelige Forvirring. Meget Godt, der kan lede til denne Troes befæstelse, er i Løbet af det afvigte Aar allerede skeet. Det Danske og Norske Folk har viist sig sine Fædre værdigt. Ved Mod og Tapperhed har man ikke allene i Dannemark værnet om sin Hjemstavn, men endog, uden Flaade, frataget Europas og hele Menneskeslægtens Fiende, Brittanien, sex, ikke ubetydelige Krigsfartøier; ved Regjeringens vise Omsorg og gavnlig Tarveligheds Jndførelse har man gjort den Und værelse, Krigen byder, ikke allene taalelig, men endog gavnlig, ved en ældgammel Ridderor dens Udvidelse, har Landsfaderen vidst at belønne ædel Daad i enhver Stand uden Forskiel. Norge, den gamle Klippe, som Dannemark fra de ældste Tider af saa trygt har kunne støtte sig paa, har fordrevet truende Fiender fra sine Grændser, og med Løvemod forsvaret sine Fielde. Ogsaa Tydskland kan tildeels rose sig af at have oplevet i det afvigte Aar store Exempler paa Udsigter til en bedre Fremtid. Det nyskabte Kongerige Vestphalen, i mange Henseender, en Mønsterstat, fremlyser ved gode Indretninger i Rettens Pleie, Politievæsenet, Forvaltningens Offentlighed. Kongeriget Bayern fik en Constitution, efter Tidens Tarv, en ny Kredsinddeling, et Academie for de dannende Konster, en ny Told- og Acciseanordning og en Forbindelse med Jtalien til Handelens Fremme. J Kongeriget Preussen, bleve sørgelige Erfaringer benyttede til det Bedre; Laugstvangen indskrænket, det Militaire ny organiseret, Spidsrodsstraffen afskaffet, Fødselfortrinet, ved Armeen lovligen ophævet, og arbeidet paa at befordre Samdrægtighed mellem det Militaire og Borgerstanden. J Hertugdømmet Warschau blev det Militaire sat under den borgerlige Justits i det Civile, Bøndernes Forhold til deres forrige Herrer bestemte, for ny Skolers og offentlige Bibliothekers Oprettelse sørget. – Adelens Pligter og Rettigheder bleve, i Samklang med Tidens Krav, i Vestphalen, Bayern og Baden bestemte; Levningerne af Livegenskab i Nassau, Vestphalen, Warschau og Bayern ophævede, og i Ostfriesland, Berg og Vestphalen fik Jøderne samme Rettigheder som andre Borgere. ForHaandværkstandens og især Haandværksvendes Reiser blev der i Baden, Bayern og Coburg sørget ved velgjørende Forordninger. Til Landvæsenets Ophielpelse oprettedes Læreanstalter for Agerdyrkningen i Østerrige og Bayern, i Hofwyl i Schweiz og Markokstein i Franken.